
ΠΡΟΕΔΡΙΚΑ ΔΙΑΤΑΓΜΑΤΑ 

290. Οργανισμός του Ινστιτούτου Επεξεργασίας του 
Λόγου (ΙΕΛ). 1 

ΑΝΑΚΟΙΝΩΣΕΙΣ 

Ανακοίνωση για τη θέση και οριστικά σε ισχύ της Συμ¬ 
φωνίας περί αμοιβαίας καταργήσεως θεωρήσεων 
των διαβατηρίων Ελλάδος - Λιθουανίας.(Αθήνα, 
12.2/16.2.1999). 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ.290 

Οργανισμός του Ινστιτούτου Επεξεργασίας του Λό¬ 
γου (ΙΕΛ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 11 και 25 παρ. 1 του Ν. 1514/85 «Ανά¬ 
πτυξη της επιστημονικής και τεχνολογικής έρευνας» 
(ΦΕΚ 13/τ.Α785). 

β) Του άρθρου 29Α (παρ. 2 εδ. 1) του Ν. 1558/85 (ΦΕΚ 
137/τ.Α785) όπως αυτό προστέθηκε με το άρθρο 27 του Ν. 
2081/92 (ΦΕΚ 154/τ. Α/92) και αντικαταστάθηκε από το 
άρθρο 1 παρ. 2ατου Ν. 2469/97 (ΦΕΚ 38/Α/97). 

γ) Του άρθρου 19 παρ. 2 του Ν. 1735/1987 (ΦΕΚ 
195/τ.Α'). 

δ) Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/τ.Α796). 

ε) Του Π.Δ. 373/95 «Συγχώνευση των Υπουργείων Προ¬ 
εδρίας της Κυβέρνησης και Εσωτερικών Δημόσιας Διοί¬ 
κησης και Αποκέντρωσης και καθορισμός των αρμοδιο¬ 
τήτων τους» (ΦΕΚ 201 /Α/95). 

2. Τη σύμφωνη γνώμη του Εθνικού Γνωμοδοτικού Συμ¬ 
βουλίου Ερευνας (ΕΓΣΕ) η οποία διατυπώθηκε στα πρα¬ 
κτικά της συνεδρίασης της 18.12.98 και της συνεδρίασης 


της 26.2.99 και το υπ’ αριθμ. 10696(ΦΟΡ)927/14.7.99 έγ¬ 
γραφο του Υπουργείου Ανάπτυξης. 

3. Το γεγονός ότι από την εφαρμογή του παρόντος προ¬ 
κύπτει ετήσια δαπάνη σε βάρος του κρατικού προϋπολο¬ 
γισμού, που ανέρχεται σε 22.600.000 δρχ., κατά την προ¬ 
σεχή πενταετία θα βαρύνει τον κωδικό 2419 της Γ ενικής 
Γραμματείας Ερευνας και Τεχνολογίας (ΓΓΕΤ). 

4. Την υπ’ αριθ. 8211/8.3.99 απόφαση του Πρωθυπουρ¬ 
γού και του Υπουργού Εσωτερικών, Δημόσιας Διοίκησης 
και Αποκέντρωσης για ανάθεση αρμοδιοτήτων στους Υ¬ 
φυπουργούς Εσωτερικών, Δημόσιας Διοίκησης και Απο¬ 
κέντρωσης (ΦΕΚ 198/τ.Β799), Λεωνίδα Τζανή και Γεώργιο 
Φλωρίδη. 

5. Την αριθμ. 1107147/1239/006Α/4.10.96 ΦΕΚ 922/Β/96 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών». 

6. Την αριθμ. 285/99 Γνωμοδότηση του Συμβουλίου της 
Επικρατείας. 

Με πρόταση του Υπουργού Ανάπτυξης και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης και Οικονομικών, αποφασίζουμε: 

ΜΕΡΟΣ ΠΡΩΤΟ 
Σκοπός - Διοίκηση - Οργάνωση 

ΚΕΦΑΛΑΙΟ Α' 

Εποπτεία - Εδρα - Σκοπός 
Αρθρο 1 

1. Το Ινστιτούτο Επεξεργασίας του Λόγου (ΙΕΛ) που ι¬ 
δρύθηκε με το Π.Δ. 289/91 ΦΕΚ 102/Α/91, αποτελεί Νομι¬ 
κό Πρόσωπο Ιδιωτικού Δικαίου (Ν.Π.Ι.Δ.) μη κερδοσκοπι¬ 
κού χαρακτήρα, έχει την έδρα του στην Αθήνα και επο- 
τττεύεται από το Υπουργείο Ανάτττυξης. 

2. Η ασκούμενη στο Ινστιτούτο Επεξεργασίας του Λόγου 
εποπτεία περιλαμβάνει οικονομικό και διαχειριστικό έλεγ¬ 
χο και ιδίως την έγκριση των πενταετών και ετησίων προ¬ 
γραμμάτων και προϋπολογισμών, την έγκριση των επιστη¬ 
μονικών και οικονομικών απολογισμών και την αποτίμηση 
των αποτελεσμάτων των ερευνητικών προγραμμάτων κα¬ 
θώς και διοικηπκό έλεγχο και ιδίως τον έλεγχο νομιμότητας 
των πράξεων και ενεργειών των οργάνων διοίκησής του. 

Αρθρο 2 
Σκοπός 

1. Σκοπός του Ινστιτούτου Επεξεργασίας του Λόγου εί- 

ναι η ανάπτυξη της επιστημονικής και Τεχνολογικής έ¬ 
ρευνας και η εφαρμογή και αξιοποίηση των αποτελεσμά¬ 
των αυτών στον τομέα της Γλωσσικής Τεχνολογίας που 
περιλαμβάνει θέματα Υπολογιστικής Γλωσσολογίας και 
Ανάλυσης, Σύνθεσης και Αναγνώρισης Φωνής, για την πα¬ 
ραγωγή εργαστηριακών προτύπων και προϊόντων τεχνο¬ 
λογίας του λόγου. 

Ειδικότερα το ΙΕΛ έχει στόχους: 

α) Την επιτάχυνση της ανάπτυξης της γλωσσικής τε¬ 
χνολογίας στη χώρα. 

β) Την ανάπτυξη ειδικού λογισμικού για την ελληνική 
γλώσσα, για την διευκόλυνση της επικοινωνίας με τους η¬ 
λεκτρονικούς υπολογιστές και για την βελτίωση των συν¬ 
θηκών επικοινωνίας στα ελληνικά. 

γ) Τη συλλογή γλωσσικών πόρων, αποτελουμένων από 
σώματα γραπτών και προφορικών κειμένων, λεξικών, η¬ 
λεκτρονικών γραμματικών και την διάθεσή τους σε ηλε¬ 
κτρονική μορφή για τις ανάγκες της Έρευνας και Ανά¬ 
πτυξης. 

δ) Την ανάπτυξη εκπαιδευτικής δραστηριότητας και εκ¬ 
παιδευτικού λογισμικού σχετικά με τη γλωσσική παιδεία 
καθώς και την ανάπτυξη διδακτέας ύλης για τη συμπλη¬ 
ρωματική και συνεχή εκπαίδευση μηχανικών και γλωσσο¬ 
λόγων στον τομέα της Γλωσσικής Τεχνολογίας. 

ε) Την ανάπτυξη νέας τεχνογνωσίας και καινοτομιών 
στο πλαίσιο της γλωσσικής τεχνολογίας. 

στ) Την παρουσία και τη συμμετοχή του στο εξωτερικό 
σε τεχνολογικά προγράμματα έρευνας, τα οποία θα εκ¬ 
δηλώνουν ενδιαφέρον για την ελληνική γλώσσα, ώστε με 
τον τρόπο αυτό να γίνει δυνατή η καθιέρωση της χρήσης 
της ελληνικής σε μελλοντικά διεθνή πολυγλωσσικά προϊ¬ 
όντα. 

2. Για την επίτευξη του σκοπού και των στόχων του το 
ΙΕΛ: 

α) Εκτελεί ερευνηπκά προγράμματα και έργα που απο¬ 
βλέπουν στη λύση προβλημάτων εφαρμογής και αξιοποί¬ 
ησης των επιστημονικών γνώσεων, στις περιοχές του α¬ 
ναφέρθηκαν, για λογαριασμό του βιομηχανικού χώρου 
και με χρηματοδότηση των ενδιαφερομένων φορέων της 
ημεδαπής ή αλλοδαπής. 

β) Αναλαμβάνει τεχνολογικές αξιολογήσεις ή αποτιμή¬ 
σεις προτεινομένων ή σε εξέλιξη ευρισκομένων ερευνητι¬ 
κών εργασιών, ώστε να διασφαλίζεται η εμπορική αξιο¬ 
ποίηση των αποτελεσμάτων. Συμμετέχει στην αξιοποίηση 
των ερευνητικών αποτελεσμάτων με την παραγωγή προϊ¬ 
όντων σε μικρή κλίμακα. Παρέχει συνδρομή για την κατο¬ 
χύρωση των εφευρέσεων και προβαίνει σε έρευνα αγο¬ 
ράς. 

γ) Παρέχει εξειδικευμένες τεχνικές υπηρεσίες, ανάλη¬ 
ψη και διεκπεραίωση τεχνικο-οικονομικών μελετών και 
μελετών σκοπιμότητας, στις περιοχές της δραστηριότη- 
τάς του και διενεργεί μετρήσεις και στατιστικές με βάση 
το λογισμικό που αναπτύσσει σχετικά με την χρήση της 
Ελληνικής γλώσσας. 

δ) Παρέχει προς κάθε ενδιαφερόμενο επιστημονικές 
και τεχνολογικές πληροφορίες μη εμπιστευτικού χαρα¬ 
κτήρα, στους τομείς της αρμοδιότητάς του, διαθέτοντας 
την κατάλληλη τεχνολογική βιβλιοθήκη και τράπεζα στοι¬ 
χείων. 

ε) Παρέχει ειδική τεχνολογική επιμόρφωση για λογα¬ 
ριασμό και με χρηματοδότηση των ενδιαφερομένων φο¬ 
ρέων. Ειδικεύει επιστήμονες στους παραπάνω τομείς με 
την οργάνωση και τη χρηματοδότηση ερευνητικών προ¬ 


γραμμάτων στην Ελλάδα και το εξωτερικό, μεταπτυχια¬ 
κών σεμιναρίων και συνεδρίων, δημοσιεύσεων και εκδό¬ 
σεων. 

στ) Συνεργάζεται με ερευνηπκά ιδρύματα, ΑΕΙ και τε¬ 
χνολογικούς και παραγωγικούς φορείς με σκοπό τη σύ¬ 
ζευξη έρευνας και παραγωγής, τη δημιουργία δεσμών 
συνεργασίας και την προώθηση της αξιοποίησης των ε¬ 
ρευνητικών αποτελεσμάτων. 

ζ) Συνεργάζεται στο εσωτερικό και το εξωτερικό με ε¬ 
μπειρογνώμονες και κάθε είδους φορείς ειδικευμένους σε 
θέματα του αντικειμένου του για την προώθηση του σκο¬ 
πού του, με δυνατότητα ανάθεσης μελετών σ’ αυτούς. 

η) Παράγει προϊόντα και παρέχει υπηρεσίες σχετικά με 
τα ερευνητικά του ενδιαφέροντα αυτοτελώς ή με την ί¬ 
δρυση παραρτημάτων και τη σύσταση θυγατρικών εται¬ 
ρειών ή σε συνεργασία με ερευνητικούς φορείς ή με τη 
συμμετοχή του σε οποιαδήποτε επιχείρηση στην ημεδα¬ 
πή ή αλλοδαπή παραγωγής προϊάντων ή παροχής υπηρε¬ 
σιών σε τομείς σχετικούς με τους σκοπούς του. 

θ) Αναπτύσσει οποιαδήποτε άλλη δραστηριότητα συ¬ 
ναφή με τους σκοπούς του. 

3. Οι διατάξεις του άρθρου 3 του ΠΔ 289/91 καταργού- 
νται. 

ΚΕΦΑΛΑΙΟ Β' 

ΟργανατουΙΕΛ 

Αρθρο 3 

Οργανα Διοίκησης 

Το ΙΕΛ έχει τα εξής όργανα διοίκησης: 

α) Τον Διευθυντή του Ινστιτούτου 

β) Το Επιστημονικό Συμβούλιο του Ινστιτούτου (ΕΣΙ) 

Αρθρο 4 

Διευθυντής του ΙΕΛ 

1. Συνιστάται μία θέση Διευθυντή του ΙΕΛ. Ο Δ/ντής του 
ΙΕΛ διορίζεται ύστερα από σχετική προκήρυξη που δημο¬ 
σιεύεται και ανακοινώνεται σύμφωνα με τη διάταξη του 
άρθρου 9 παρ. 5 του Ν. 1514/85 και με την ειδική διαδικα¬ 
σία που προβλέπεται στη διάταξη του άρθρου 11 παρ. 4 
του ιδίου νόμου. Ως Δ/ντής διορίζεται επιστήμονας που έ¬ 
χει τα προσόντα ερευνητή Α’ βαθμίδας, ειδίκευση σε επι¬ 
στημονικό ερευνητικό αντικείμενο της επιστημονικής πε¬ 
ριοχής του Ινστιτούτου, επαρκή διοικηπκή πείρα και δεν 
έχει συμπληρώσει κατά την ημέρα διορισμού του το 63ο 
έτος της ηλικίας του. 

2. Ο Διευθυντής διορίζεται με πενταετή θητεία, που 
μπορεί να ανανεωθεί χωρίς προκήρυξη για πέντε ακόμη έ¬ 
τη με απόφαση του Υπουργού Ανάπτυξης, η οποία εκδί- 
δεται ύστερα από κρίση της ειδικής επιτροπής της παρ. 4 
του άρθρου 11 του Ν. 1514/85, κατά την οποία λαμβάνε- 
ται υπόψη και η γνώμη του συνόλου των ερευνητών. Αν η 
γνώμη του συνόλου των ερευνητών δεν διατυπωθεί στην 
προθεσμία που προβλέπεται στον εσωτερικό κανονισμό, 
η επιτροπή ενεργεί τη κρίση και χωρίς αυτή. Η κρίση της 
ειδικής επιτροπής είναι υποχρεωτική για τον Υπουργό. 

3. Ως Δ/ντής μπορεί να διορισθεί και μέλος του ΔΕΠ των 
ΑΕΙ της χώρας, εφόσον έχει τις παραπάνω προϋποθέσεις 
με την επιφύλαξη των διατάξεων του Ν. 2530/97.0 Δ/ντής 
του Ινστιτούτου υπηρετεί με πλήρη απασχόληση. Συγ¬ 
χρόνως μπορεί να ασκεί ερευνητικά καθήκοντα με μερική 
απασχόληση μόνο στο ίδιο ερευνητικό ινστιτούτο, ή, αν 
είναι μέλος του ΔΕΠ ΑΕΙ, να διδάσκει ένα εξαμηνιαίο μά¬ 
θημα. 

4. Σε περίπτωση έλλειψης, απουσίας ή κωλύματος του 
Δ/ντή, πς αρμοδιότητες του ασκεί ερευνητής Α’ βαθμίδας 
του Ινστιτούτου, που ορίζεται με απόφαση του Υπουργού 
Ανάπτυξης, ύστερα από πρόταση του Επιστημονικού 
Συμβουλίου του Ινσπτούτου και εισήγηση του Ζ^ντή, ε¬ 
φόσον υπάρχει. Η αναπλήρωση ελλείποντος ζνντή διαρ- 
κεί μέχρι την ολοκλήρωση των διαδικασιών πλήρωσης 
της θέσης και διορισμού του Δ/ντή. 

5. Ως προς τις αποδοχές, τα δικαιώματα και την ένταξη 
του Δ/ντή σε ερευνητική βαθμίδα με τη λήξη της θητείας 
του εφαρμόζονται αναλόγως οι διατάξεις της παρ. 3η του 
άρθρου 17 του Ν. 2530/97 και της παρ.1 του άρθρου 12 
τουΝ. 1771/88. 

6. Ο Δ/ντής του Ινστιτούτου διοικεί το Ινστιτούτο, προϊ- 
σταται των υπηρεσιών του και το εκπροσωπεί στα δικα¬ 
στήρια και στις εξώδικες σχέσεις. Ο Δ/ντής είναι αποκλει¬ 
στικά αρμόδιος για: 

α) τη σύνταξη του ερευνητικού και ανατπυξιακού προ¬ 
γράμματος του Ινστιτούτου 

β) την πρόσληψη και γενικά τα θέματα κατάστασης και 
πειθαρχίας του προσωπικού 

γ) την κατάρπσητου προϋπολογισμού, απολογισμού, ι¬ 
σολογισμού και τη σχετική εισήγηση στο ΕΣΙ. 

δ) για κάθε άλλο θέμα σχετικό με τη διοίκηση και λει¬ 
τουργία του Ινσπτούτου, πληντης έγκρισης του προϋπο¬ 
λογισμού, απολογισμού και ισολογισμού. 

7. Οι διάταξεις του άρθρου 5 του Π.Δ. 289/91 καταρ- 
γούνται. 

Άρθρο 5 

Επιστημονικό Συμβούλιο (ΕΣΙ) 

1. Το Επιστημονικό Συμβούλιο του Ινστιτούτου είναι 
πενταμελές και αποτελείται από πέντε επιστήμονες, που 
είναι ερευνητές του Ινσπτούτου βαθμίδας Α' ή Β' και ε¬ 
κλέγονται από το σύνολο των ερευνητών του Ινστιτού¬ 
του με μυστική ψηφοφορία. Εάν οι ερευνητές των βαθ- 
μίδων Α’ και Β’ είναι λιγότεροι από πέντε, μέλη του Επι¬ 
στημονικού Συμβουλίου είναι όλοι οι ερευνητές των 
βαθμίδων αυτών. 

2. Με τον εσωτερικό κανονισμό του Ινστιτούτου καθορί¬ 
ζονται η διαδικασία εκλογής των μελών του Επιστημονι¬ 
κού Συμβουλίου (ΕΣΙ), ο τρόπος συγκρότησης και λει¬ 
τουργίας του και κάθε σχεπκή λεπτομέρεια. 

3. Κύρια αποστολή του ΕΣΙ είναι η έγκριση του προϋ¬ 
πολογισμού, απολογισμού και ισολογισμού του ινστι¬ 
τούτου, καθώς και η επικουρία του Διευθυντή του Ινστι¬ 
τούτου στην άσκηση των αρμοδιοτήτων του και ιδίως 
στη σύνταξη του προγράμματος. Το ΕΣΙ ασκεί για το Ιν- 
σητούτο τις αρμοδιότητες που προβλέπονται στην παρ. 
13 του άρθρου 9 του Ν. 1514/85 (όπως έχει τροποποιη¬ 
θεί) σύμφωνα με την παρ. 8 του άρθρου 11 του ιδίου νό¬ 
μου. 

4. Για την αντιμετώπιση των άμεσων και επιτακτικών α¬ 
ναγκών του Ινστιτούτου και μέχρι να προσληφθεί ο ανα¬ 
γκαίος για τη συγκρότηση του επιστημονικού συμβουλί¬ 
ου του αριθμός ερευνητών Α’ ή Β’ βαθμίδας, συγκροτεί¬ 
ται με απόφαση του Υπουργού Ανάτττυξης προσωρινό 
πενταμελές επιστημονικό συμβούλιο, που απαρτίζεται α¬ 
πό επιστήμονες με σημανηκή ερευνητική δραστηριότητα 
στην επιστημονική περιοχή του Ινστιτούτου. 

5. Οι διατάξεις του άρθρου 6 του Π.Δ. 289/91 καταρ- 
γούνται. 


ΚΕΦΑΛΑΙΟ Γ 
Οργάνωση του ΙΕΛ 

Άρθρο 6 
Διάρθρωση 

1. Το ΙΕΛ αποτελείται από τα εξής τμήματα: 
α) Τμήμα Ηλεκτρονικής Λεξικογραφίας 

β) Τμήμα Γλωσσικών Εφαρμογών Γ ραφείου 
γ) Τμήμα Εκπαιδευπκής Τεχνολογίας 
δ) Τμήμα Τεχνολογίας Φωνής 
ε) Τμήμα Μηχανικής Μετάφρασης 
στ) Τμήμα Συνδέσμου 
ζ) Τμήμα Διοικητικής Μέριμνας 

2. Οι διατάξεις του άρθρου 7 του Π.Δ. 289/91 καταρ- 


Το Τμήμα Ηλεκτρονικής Λεξικογραφίας είναι αρμόδιο 
για την σχεδίαση Ηλεκτρονικών Λεξικών, την έρευνα σε 
θέματα λεξικογραφικών μοντέλλων για την Ελληνική και 
την εφαρμογή τους στον Η/Υ, καθώς και την συλλογή, κα- 
τηγοριοποίηση σωμάτων κειμένων μονόγλωσσων και πο¬ 
λύγλωσσων, την δημιουργία σωμάτων κειμένων αναφο¬ 
ράς και τέλος την δημιουργία ορολογικών βάσεων δεδο¬ 
μένων. 

Άρθρο 8 

Το Τμήμα Γλωσσικών Εφαρμογών Γραφείου είναι αρ¬ 
μόδιο για θέματα έρευνας και εφαρμογών Φυσικής Επε¬ 
ξεργασίας Γλώσσας στο σύγχρονο γραφείο. Στα καθήκο- 
ντά του υπάγονται θέματα διόρθωσης λαθών, ανάκτησης 
πληροφορίας με γλωσσική υποστήριξη, δημιουργία κει- 
μενικών και μεταφραστικών μνημών κ.λπ. 

Άρθρο 9 

Το Τμήμα Εκπαιδευτικής Τεχνολογίας είναι αρμόδιο για 
την έρευνα και την ανάπτυξη προϊόντων στον τομέα της 
εκπαιδευτικής τεχνολογίας και ειδικότερα σε θέματα 
Γλώσσας και Πολιτισμού καθώς και παροχή εκπαίδευσης 
με χρήση νέων τεχνολογιών. 

Άρθρο 10 

Το Τμήμα Τεχνολογίας Φωνής είναι αρμόδιο για την έ¬ 
ρευνα στην επεξεργασία φωνής και την ανάπτυξη προϊό¬ 
ντων τεχνολογίας φωνής με έμφαση σε θέματα αναγνώ¬ 
ρισης φωνής, παραγωγής συνθετικής ομιλίας, αποθορυ¬ 
βοποίησης και φωνητικής παράστασης της γλώσσας. 

Άρθρο 11 

Το Τμήμα Μηχανικής Μετάφρασης έχει σαν αρμοδιότη¬ 
τα την έρευνα και ανάπτυξη συστημάτων μετάφρασης με 
έμφαση στα θέματα της μοντελλοποίησης φαινομένων 
της ελληνικής γλώσσας, συγκριτικής ανάλυσης, την δημι¬ 
ουργία ηλεκτρονικών υπολογιστικών γραμματικών και θέ¬ 
ματα αρχιτεκτονικής μεταφραστικών συστημάτων. 

Άρθρο 12 

Το Τμήμα Συνδέσμου είναι υπεύθυνο για την σύνδεση 
των ερευνητικών δραστηριοτήτων των επιστημονικών 
τμημάτων του ΙΕΛ με τις πρακτικές ανάγκες σε θέματα 
γλωσσικής τεχνολογίας. Το τμήμα αυτό είναι αρμόδιο ε¬ 
πίσης για την διάθεση των προϊόντων του ΙΕΛ και την ορ¬ 
γάνωση ημερίδων, γεγονότων κ.λπ. καθώς και την συμμε¬ 
τοχή του ΙΕΛ σε διεθνείς και εθνικές επιστημονικές εκδη- 

λώσεις. Τέλος είναι αρμόδιο για θέματα μετρήσεων και 
στατιστικών σχετικά με την χρήση της Ελληνικής Γλώσ¬ 
σας. 

Άρθρο 13 

1. Το Τμήμα Διοικητικής Μέριμνας είναι αρμόδιο για ό¬ 
λα τα θέματα πρόσληψης, υπηρεσιακής κατάστασης του 
κάθε φύσης προσωπικού, μεριμνά για τη συγκρότηση ο¬ 
μάδων εργασίας και λοιπών επιτροπών του ινστιτούτου, 
για τις μετακινήσεις στο εσωτερικό και εξωτερικό του 
προσωπικού του ινστιτούτου ή συνεργατώντου και γιατις 
μετακλήσεις επιστημόνων από το εξωτερικό. Διακινεί την 
εισερχόμενη και εξερχόμενη αλληλογραφία, τηρεί το 
πρωτόκολλο και το γενικό αρχείο του ινστιτούτου και ε- 
κτελεί γενικότερα χρέη γραμματείας του ινστιτούτου. Με¬ 
ριμνά για την κατάρτιση και τροποποίηση του τακτικού 
προϋπολογισμού και του προϋπολογισμού Δημοσίων Ε¬ 
πενδύσεων και την εκτέλεσή τους, διαχειρίζεται τις πά- 
σης φύσεως δαπάνες και μεριμνά για την εκκαθάριση α¬ 
ποδοχών και γενικότερα αποζημιώσεωντου προσωπικού, 
μεριμνά για την είσπραξη των εσόδων και χειρίζεται τα θέ¬ 
ματα που σχετίζονται με τα ασφαλιστικά ταμεία. 

Μεριμνά για την προμήθεια των οργάνων, υλικών, εφο¬ 
δίων και γενικά εξοπλισμού του ινστιτούτου ή άλλων πε¬ 
ριουσιακών στοιχείων αυτού. Μεριμνά για την φύλαξη, 
για την καλή λειτουργία των εγκαταστάσεων και περιου¬ 
σιακών στοιχείων του ινστιτούτου και για τη κίνηση των ο¬ 
χημάτων του. 

Μεριμνά για την κατάρτιση των ερευνητικών προγραμ¬ 
μάτων, την παρακολούθηση της εκτέλεσής τους, την α¬ 
ποτίμηση των αποτελεσμάτων των ερευνητικών προ¬ 
γραμμάτων που εκτελούνται στο Ινστιτούτο και την ανά¬ 
πτυξη τεχνολογικών εφαρμογών. 

Παρέχει διοικητική και τεχνική υποστήριξη σης καινο¬ 
τομίες και πρωτοποριακές δραστηριότητες που ανα¬ 
πτύσσονται στο πλαίσιο των ερευνητικών προγραμμάτων 
του 1ΕΛ και μεριμνά για την κατοχύρωση ευρεσιτεχνιών 
που προκύπτουν από τις ερευνητικές δραστηριότητες 
αυτού. 

Μεριμνά για τη συγκέντρωση επιστημονικών και τεχνο¬ 
λογικών στοιχείων και πληροφοριών στους επιστημονι¬ 
κούς τομείς που ι^αλύπτουν οι αρμοδιότητες του ΙΕΛ για 
τη διαρκή ενημέρωση του αρχείου των επιστημόνων ως ε¬ 
πίσης και για την οργάνωση και λειτουργία βιβλιοθήκης 
του ΙΕΛ. 

Μεριμνά για κάθε άλλο θέμα οχετικό με τα οικονομικά 
και διοικητικά ζητήματα του ΙΕΛ, όπως επίσης και για την 
εξασφάλιση της ομαλής και αποδοτικής λειτουργίας των 
εργαστηρίων και εγκαταστάσεων του Ινστιτούτου. 

ΚΕΦΑΛΑΙΟ Δ' 

Πόροι του ΙΕΛ 

Άρθρο 14 

1. Οι πόροι του ΙΕΛ προέρχονται από: 

α) Κρατικές επιχορηγήσεις από τον Τακτικό Προϋπολο¬ 
γισμό του Υπουργείου Ανάπτυξης, που καλύπτει τις δα¬ 
πάνες λειτουργίας του. 

β) Επιχορηγήσεις από το Πρόγραμμα Δημοσίων Επεν¬ 
δύσεων του Υπουργείου Ανάπτυξης για την εκτέλεση των 
ερευνητικών προγραμμάτων. 

γ) Έσοδα από την εκτέλεση ερευνητικών έργων για λο¬ 
γαριασμό τρίτων (Δημοσίων Υπηρεσιών, διεθνών και μη 


οργανισμών, Ν.Π.Δ.Δ., Ο.Τ.Α., Ν.Π.Ι.Δ., ανωνύμων εται¬ 
ρειών, ερευνητικών ιδρυμάτων) από τη διάθεση προϊό¬ 
ντων, παροχή εξειδικευμένων υπηρεσιών καθώς και από 
συμμετοχή σε επιχειρήσεις του άρθρου 3 παρ. 5 του Ν. 
1514/85. 

δ) Ειδικές εισφορές και χρηματοδοτήσεις από δημό¬ 
σιες επιχειρήσεις, άλλους δημόσιους φορείς, ιδιωπκές ε¬ 
πιχειρήσεις ή ιδιώτες, διεθνείς οργανισμούς κ.λπ. 

ε) Έσοδα από την εκμετάλλευση διπλωμάτων ευρεσιτε¬ 
χνίας και γενικά αμοιβές από την εκμετάλλευση πνευμα¬ 
τικής ιδιοκτησίας, τεχνογνωσίας, συμβουλών κ.λπ. 

στ) Εισπράξεις από την εκμετάλλευση της περιουσίας 
του στις οποίες περιλαμβάνονται και οι εισπράξεις από 
εκδόσεις καθώς και από την παραχώρηση της χρήσης ε¬ 
ξοπλισμού και αιθουσών συνεδρίου, 
ζ) Δωρεές και άλλες παροχές τρίτων, 
η) Επιχορηγήσεις από άλλες πηγές. 

2. Οι πόροι και τα έσοδα του ΙΕΛ από οποιαδήποτε πηγή 
κι αν προέρχονται, κατατίθενται σε ιδιαίτερο λογαριασμό 
τράπεζας. Η ανάληψη, διάθεση ή πραγματοποίηση οποι¬ 
οσδήποτε δαπάνης απο τον λογαριασμό αυτό γίνεται με 
ειδική εντολή του Δ/ντή του Ινστιτούτου ή του νόμιμα ε¬ 
ξουσιοδοτημένου από αυτόν. 

3. Κάθε έτος διενεργείται ο ετήσιος τακτικός έλεγχος 
της οικονομικής διαχείρισης του ΙΕΛ του προηγούμενου 
έτους, από ορκωτούς ελεγκτές που ορίζονται σύμφωνα 
με την ισχύουσα περί ορκωτών ελεγκτών νομοθεσία. Η έκ¬ 
θεση του πορίσματος ελέγχου κοινοποιείται στον επο- 
πτεύοντα Υπουργό μέχρι τον Ιούνιο του ιδίου έτους. Ο Υ¬ 
πουργός μπορεί να διατάξει οποτεδήποτε έκτακτο έλεγ¬ 
χο οικονομικής διαχείρισης του ΙΕΛ. Οι δαπάνες του 
ελέγχου βαρύνουν το ΙΕΛ. 

4. Οι διατάξεις της παρ. 3 του άρθρου 2 και του άρθρου 
11 του Π.Δ. 289/91 καταργούνται. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 

ΚΕΦΑΛΑΙΟ Α’ 

Τακτικό Προσωπικό 

Άρθρο 15 

Κατηγορίες Προσωπικού 

1. Το Τακτικό Προσωπικό του ΙΕΛ διακρίνεται σε: 
α) Ερευνητικό Προσωπικό 

β) Τεχνικό (επιστημονικό και μη) προσωπικό, με τους ε¬ 
ξής κλάδους: 

αα) Ειδικοί Λειτουργικοί Επιστήμονες 
ββ) Ειδικοί Τεχνικοί Επιστήμονες 
γγ) Τεχνολόγοι Εφαρμογών 
δδ) Τεχνικοί 

γ) Διοικητικό και βοηθητικό προσωπικό με τους εξής 
κλάδους: 

αα) Διοικητικός-οικονομικός Παν/μικής Εκπαίδευσης 
ββ) Διοικητικός-λογιστικός Τριτοβάθμιας Εκπαίδευσης 
γγ) Διοκητικός-λογιστικός Δευτεροβάθμιας Εκπαίδευ¬ 
σης 

2. Οι διατάξεις του άρθρου 8 του Π.Δ. 289/91 καταρ- 
γούνται. 

Άρθρο 16 

Ερευνητικό Προσωπικό 

1. Το Ερευνητικό προσωπικό κατατάσσεται σε τέσσε¬ 
ρεις βαθμίδες Α’ (Διευθυντής Ερευνών), Β' (κύριος ερευ- 

νητης), Γ’ (εντεταλμένος ερευνητής), Δ’ (δόκιμος ερευνη¬ 
τής). Η πρόσληψη των ερευνητών γίνεται με σύμβαση αο¬ 
ρίστου χρόνου για τις βαθμίδες Α’ και Β’ και ορισμένου 
χρόνου για τις βαθμίδες Γ' και Δ’ ύστερα από προκήρυξη, 
στην οποία ορίζοναι και οι βαθμίδες που θα έχουν οι προ¬ 
σλαμβανόμενοι ερευνητές. Ο αριθμός των θέσεων ορίζε¬ 
ται με την προκήρυξη πλήρωσης των θέσεων με βάση τον 
αριθμό των ερευνητικών προγραμμάτων που εκτελού- 
νται. 

Η προκήρυξη για την πρόσληψη ερευνητών γίνεται με 
απόφαση του Διευθυντή του Ινστιτούτου ύστερα από 
πρόταση του Επιστημονικού Συμβουλίου του Ινστιτού¬ 
του. Η προκήρυξη δημοσιεύεται δύο τουλάχιοπον φορές 
σε δύο ημερήσιες εφημερίδες της Αθήνας και δύο της 
Θεσσαλονίκης, καθώς και σε μία εφημερίδα της έδρας 
του Ινστιτούτου. Η προκήρυξη κοινοποιείται και στις Πρε¬ 
σβείες της Ελλάδας στην αλλοδαπή, όπου υπάρχουν έλ- 
ληνες επιστήμονες. 

Για την πρόσληψη σε οποιαδήποτε βαθμίδα (Α’, Β’, Γ’, 
Δ’) ερευνητή του ΙΕΛ απαιτείται η κατοχή διδακτορικού δι¬ 
πλώματος ειδικότητας αντίστοιχης με τους επιστημονι¬ 
κούς τομείς του ινστιτούτου, η οποία ορίζεται με τη σχεπ- 
κή προκήρυξη, καθώς και η συνδρομή των προσόντων 
που απαιτούνται για κάθε βαθμίδα ερευνητή, σύμφωνα με 
τις διατάξεις των παραγράφων 2 και 3 του άρθρου 15 του 
Ν. 1514/85, που εφαρμόζονται εδώ αναλόγως. 

Ως προς τις επιτροπές κρίσης, για πρόσληψη ή προα¬ 
γωγή του ερευνηπκού προσωπικού, την διαδικασία κρί¬ 
σης, την ρύθμιση ειδικοτέρων θεμάτων της διαδικασίας 
κρίσης με τον εσωτερικό κανονισμό λειτουργίας του Ιν¬ 
στιτούτου, τον χρόνο παραμονής σε κάθε βαθμίδα, τις α¬ 
ποδοχές των ερευνητών, τις ερευνητικές άδειες, την με¬ 
τάκληση και τον διορισμό ελλήνων επιστημόνων σε κενή 
θέση ερευνητή βαθμίδας Α' κ.λπ. εφαρμόζονται, αναλό¬ 
γως οι διατάξεις των άρθρων 16, 17 και 18 του ν. 1514/85 
και του άρθρου 17 του Ν. 2530/97. 

2. Για τις ανάγκες των ερευνητικών προγραμμάτων του 
Ινστιτούτου μπορεί να απασχοληθούν: 

• επισκέπτες - εμπειρογνώμονες ερευνητές 

• συνεργαζόμενοι ερευνητές 

• μεταπτυχιακοί φοιτητές 

• μέλη ΔΕΠ των ΑΕΙ 

Οι παραπάνω κατηγορίες προσωπικού διέπονται από 
τις διατάξεις του άρθρου 19 του Ν. 1514/85, που εφαρ¬ 
μόζονται ανάλογα. 

Άρθρο 17 

Τεχνικό (επιστημονικό και μη) προσωπικό 

Για την εκτέλεση ειδικών επιστημονικών και τεχνικών 
εργασιών υποδομής και λειτουργίας του Ινσπτούτου, για 
την υποστήριξη της έρευνας, την ανάπτυξη της τεχνολο¬ 
γίας και την προσφορά υπηρεσιών προς τρίτους μπορεί 
ύστερα από προκήρυξη να προσλαμβάνονται με σύμβα¬ 
ση ιδιωτικού δικαίου ορισμένου ή αορίστου χρόνου, οι α¬ 
κόλουθες κατηγορίες προσωπικού με τα περιγραφόμενα 
κατωτέρω τυπικά προσόντα: 

Ειδικοί Λειτουργικοί Επιστήμονες 

Προσόντα που απαιτούνται για την πρόσληψη σε θέσεις 
Ειδικών Λειτουργικών Επιστημόνων είναι τα οριζόμενα 
στο άρθρο 20 του Ν. 1514/85: Οι Ειδικοί Λειτουργικοί Επι¬ 
στήμονες κατατάσσονται σε βαθμίδες Α’, Β’, Γ’, και Δ'. Ως 
προς τα ελάχιστα προσόντα που απαιτούνται για την ανά 


βαθμίδα πρόσληψη Ειδικών Λειτουργικών Επιστημόνων, 
τις επιτροπές και τη διαδικασία κρίσης για πρόσληψη και 
προαγωγή, τον χρόνο παραμονής στη βαθμίδα, και τις ε¬ 
ρευνητικές τους άδειες ισχύουν ανάλογα τα προβλεπό- 
μενα για τους Ειδικούς Λειτουργικούς Επιστήμονες των 
Ερευνητικών Ιδρυμάτων - Ν.Π.Δ.Δ. που εποπτεύονται από 
τη Γενική Γραμματεία Ερευνας και Τεχνολογίας του Υ¬ 
πουργείου Ανάπτυξης. Οι αποδοχές των Ειδικών Λει¬ 
τουργικών Επιστημόνων ορίζονται σύμφωνα με τις διατά¬ 
ξεις του άρθρου 17 του Ν. 2530/97. Ο αριθμός των θέσε¬ 
ων κατά ειδικότητα ορίζεται με την αντίστοιχη προκήρυξη 
πλήρωσης θέσεων, με βάση τον αριθμό των ερευνητικών 
προγραμμάτων που εκτελούνται. Στον εσωτερικό κανονι¬ 
σμό λειτουργίας του ΙΕΛ καθορίζεται κάθε άλλη λεπτομέ¬ 
ρεια, που αφορά τη διαδικασία και τα δικαιολογητικά για 
τη πρόσληψη και προαγωγή των Ειδικών Λειτουργικών Ε¬ 
πιστημόνων. 

Ειδικοί Τεχνικοί Επιστήμονες 

Προσόντα για την πρόσληψη σε θέσεις Ειδικών Τεχνι¬ 
κών Επιστημόνων ορίζονται τα αντίστοιχα κατά ειδικότη¬ 
τα πτυχία ή διπλώματα ΑΕΙ της ημεδαπής, ή ισότιμα αντί¬ 
στοιχης ειδικότητας σχολών της αλλοδαπής και γνώσεις 
και εμπειρία σε θέματα υποδομής και υποστήριξης της έ¬ 
ρευνας και τεχνολογίας, που αποδεικνύονται από βεβαι¬ 
ώσεις σχετικής προϋπηρεσίας τους. Απαραίτητη είναι η 
άριστη γνώση μιας από τις γλώσσες Αγγλική, Γαλλική ή 
Γερμανική, που θα αποδεικνύεται σύμφωνα με τα οριζό¬ 
μενα στο άρθρο 5 του Π.Δ. 172/92. Ο αριθμός των θέσε¬ 
ων κατά ειδικότητα ορίζεται με την αντίστοιχη προκήρυξη 
πλήρωσης θέσεων, με βάση τον αριθμό των ερευνητικών 
προγραμμάτων που εκτελούνται. 

Τεχνολόγοι Εφαρμογών Τριτοβάθμιας Εκπαίδευσης 
(ΤΕ) 

Προσόντα για την πρόσληψη σε θέσεις τεχνολόγων ε¬ 
φαρμογών ορίζονται τα προβλεπόμενα στα Π.Δ. 194/88 
και 172/92, καθώς και γνώσεις και εμπειρία σε θέματα υ¬ 
ποδομής και υποστήριξης της έρευνας και τεχνολογίας 
που αποδεικνύοντα από βεβαιώσεις σχετικής προϋπηρε¬ 
σίας τους. Απαραίτητη είναι η άριστη γνώση μιας από τις 
γλώσσες Αγγλική, Γαλλική ή Γερμανική, που θα αποδει- 
κνύεται σύμφωνα με τα οριζόμενα στο άρθρο 5 του Π.Δ. 
172/92. Ο αριθμός των θέσεων κατά ειδικότητα ορίζεται 
με την αντίστοιχη προκήρυξη πλήρωσης θέσεων, με βάση 
τον αριθμό των ερευνητικών προγραμμάτων που εκτε- 
λούνται. 

Τεχνικοί Δευτεροβάθμιας Εκπαίδευσης (ΔΕ) 

Προσόντα για την πρόσληψη σε θέσεις τεχνικών ορίζο¬ 
νται κατά ειδικότητα που ορίζεται με την προκήρυξη τα 
προβλεπόμενα στα Π.Δ. 194/88 και 172/92 καθώς και ειδι¬ 
κές γνώσεις που αποδεικνύονται από βεβαιώσεις προϋ¬ 
πηρεσίας τους. Ο αριθμός των θέσεων κατά ειδικότητα ο¬ 
ρίζεται με την αντίστοιχη προκήρυξη πλήρωσης θέσεων, 
με βάση τον αριθμό των ερευνητικών προγραμμάτων που 
εκτελούνται. 

Αρθρο 18 

Διοικητικό Προσωπικό 

Για τη στελέχωση των διοικητικών και οικονομικών υπη¬ 
ρεσιών του Ινστιτούτου μπορεί ύστερα από προκήρυξη 
να προσλαμβάνονται με σύμβαση ιδιωπκού δικαίου ορι- 

σμένου ή αορίστου χρόνου, οι ακόλουθες κατηγορίες 
προσωπικού με τα περιγραφόμενα κατωτέρω τυπικά προ¬ 
σόντα: 

α) Κλάδος Διοικητικός - Οικονομικός Πανεπιστημιακής 
Εκπαίδευσης (ΠΕ) Συνιστώνται τέσσερεις (4) θέσεις. 

Προσόντα διορισμού στις θέσεις του κλάδου ορίζονται 
τα προβλεπόμενα στις διατάξεις Π.Δ. 194/88 και 172/92. 

β) Κλάδος Διοικητικός - Λογιστικός Τριτοβάθμιας Εκ¬ 
παίδευσης (ΤΕ) 

Συνιστάται μία (1) θέση 

Προσόντα διορισμού στη θέση του ι^άδου ορίζονται τα 
προβλεπόμενα στις διατάξεις Π.Δ. 194/88 και 172/92. 

Κατά την πρόσληψη του παραπάνω προσωπικού Πανε¬ 
πιστημιακής και Τριτοβάθμιας Εκπαίδευσης συνεκτιμάται 
και η άριστη γνώση μιάς των γλωσσών που καθορίζεται 
στην προκήρυξη, που αποδεικνύεται από σχετικές βεβαι¬ 
ώσεις ή πιστοποιητικά ή με ειδική εξέταση. 

γ Κλάδος Διοικητικός - Λογιστικός Δευτεροβάθμιας Εκ¬ 
παίδευσης (ΔΕ) 

Συνιστώνται δύο (2) θέσεις. 

Προσόντα διορισμού στις θέσεις του κλάδου ορίζονται 
τα προβλεπόμενα στις διατάξεις των Π.Δ. 194/86 και 
172/92. 

Οι προσλαμβανόμενοι για γραμματείς θα πρέπει να 
γνωρίζουν άριστα μία από τις γλώσσες Αγγλική, Γαλλική, 
Γερμανική. Ιταλική. Η άριστη γνώση της ξένης γλώσσας 
θα αποδεικνύεται συμφώνως με τα προβλεπόμενα στις 
διατάξεις του Π.Δ. 172/92. 

Για την πρόσληψη του ανωτέρω προσωπικού εφαρμό¬ 
ζονται οι εκάστοτε ισχύουσες διαδικασίες πρόσληψης 
προσωπικού των φορέων του δημοσίου τομέα. 

Τα θέματα που αφορούν τα ειδικότερα καθήκοντα, την 
τοποθέτηση στις υπηρεσιακές μονάδες του Ινστιτούτου, 
μετακίνηση και άλλα θέματα υπηρεσιακής κατάστασης 
του προσωπικού ρυθμίζονται με τον εσωτερικό κανονι¬ 
σμό του Ινστιτούτου. 

ΚΕΦΑΛΑΙΟ Β' 

Έκτακτο Προσωπικό 

Άρθρο 19 

Προσωπικό για την κάλυψη εκτάκτων 
και παροδικών αναγκών 

Σε εξαιρετικές περιπτώσεις έκτακτων και παροδικών α¬ 
ναγκών είναι δυνατό σύμφωνα με τις διατάξεις του άρ¬ 
θρου 24 του Ν. 1514/85, με απάφαση του Διευθυντή του 
Ινστιτούτου να προσλαμβάνεται προσωπικό με σύμβαση 
ιδιωτικού δικαίου ορισμένου χρόνου ως επιστημονικό, τε¬ 
χνικό και διοικητικό προσωπικό, σύμφωνα με τις σχεπκές 
διατάξεις που ισχύουν για το προσωπικό αυτό. 

Άρθρο 20 

Αναθέσεις έργου για εκτέλεση 
ερευνητικών προγραμμάτων 

Ο Δ/ντής του Ινστιτούτου μπορεί να συνάπτει συμβά¬ 
σεις έργου για τις ανάγκες εκτέλεσης ερευνητικών προ¬ 
γραμμάτων στα πλαίσια του προϋπολογισμού του ερευ¬ 
νητικού προγράμματος. Η διάρκεια και η αμοιβή καθορί¬ 
ζονται στη σύμβαση του ερευνητικού προγράμματος. Ο 
Υπουργός Ανάπτυξης ή ο Γενικός Γραμματέας Ερευνας 
και Τεχνολογίας μπορούν οποτεδήποτε να ασκήσουν έ¬ 
λεγχο επί των συμβάσεων έργου, οι οποίες για τον σκοπό 
αυτό κοινοποιούνται στην εποπτεύουσα αρχή. 


ΜΕΡΟΣ ΤΡΙΤΟ 
ΓΕΝΙΚΑ ΘΕΜΑΤΑ 

Άρθρο 21 
Υποτροφίες 

1. Ο Δ/ντής του ΙΕΛ εισηγείται ύστερα από γνώμη του 
ΕΣΙ στον Υπουργό Ανάπτυξης τη χορήγηση υποτροφιών 
σε μεταπτυχιακούς φοιτητές σε βάρος του προϋπολογι¬ 
σμού του Υπουργείου Ανάπτυξης, κατά τα προβλεπόμενα 
στην παρ. Ια του άρθρου 25 του Ν. 1514/85. Η διάρκεια 
της υποτροφίας, οι αποδοχές, οι όροι και οι προϋποθέ¬ 
σεις καθορίζονται με κοινή απόφασή των Υπουργών Οι¬ 
κονομικών και Ανάπτυξης. 

2. Το ΙΕΛ χορηγεί επίσης υποτροφίες για την επιμόρ¬ 
φωση και εξειδίκευση σε θέματα της επιστημονικής του 
περιοχής, σύμφωνα με τις διατάξεις της παρ. 6 του άρ¬ 
θρου 3του Ν. 1514/85. 

Άρθρο 22 

Σχέσεις ΙΕΛ με ΑΕΙ και άλλα Ερευνητικά Κέντρα 

1. Οι ερευνητές του ΙΕΛ μπορούν να υπηρετούν στα ΑΕΙ 
ως ειδικοί επιστήμονες ή επισκέπτες καθηγητές με ετήσια 
σύμβαση μερικής απασχόλησης και αντίστοιχης αμοιβής 
σύμφωνα με τη παρ. Ιατου άρθρου 25του Ν. 1514/85 και 
το άρθρο 12 του Ν. 2083/92. Για την απασχόληση μιας η¬ 
μέρας την εβδομάδα απαιτείται έγκριση του Διευθυντή 
και για απασχόληση πέραν της μιας ημέρας απαιτείται ε¬ 
πί πλέον απόφαση του Υπουργού Ανάπτυξης. Κατά τα λοι¬ 
πά, οι όροι και οι προϋποθέσεις καθορίζονται με κοινή α¬ 
πόφαση των Υπουργών Ανάπτυξης και Εθνικής Παιδείας 
και Θρησκευμάτων. 

2. Το ΙΕΛ μπορεί να προωθεί στα πλαίσια του ερευνητι¬ 
κού του προγραμματισμού κοινά ερευνητικά προγράμμα¬ 
τα ή έργα με ερευνητικά και τεχνολογικά ιδρύματα. 

3. Για ερευνητικά προγράμματα που εκτελούνται στο 
ΙΕΛ σε συνεργασία με ΑΕΙ και με αποδεδειγμένη χρήση 
των εγκαταστάσεων τους ή των εργαστηρίων τους θεσπί¬ 
ζεται παρακράτηση επί του προϋπολογισμού του προ¬ 
γράμματος, η οποία αποδίδεται στον λογαριασμό της ε¬ 
πιτροπής ερευνών του ενδιαφερόμενου ΑΕΙ. Το ποσοστό 
παρακράτησης καθορίζεται με απόφαση του Δ/ντή του Ιν¬ 
στιτούτου, ύστερα από πρόταση του ΕΣΙ με βάση την έ¬ 
κταση της χρήσης των εγκαταστάσεων κατά τη διάρκεια 
έκαστου προγράμματος και σε συνεννόηση με την αρμό¬ 
δια επιτροπή ερευνών του ΑΕΙ. 

Άρθρο 23 
Αποσπάσεις 

Επιτρέπεται η απόσπαση από και πρός το ΙΕΛ των ερευ¬ 
νητών, ειδικών λειτουργικών επιστημόνων, τεχνικών και 
διοικητικών υπαλλήλων άλλου ερευνητικού ιδρύματος, 
σύμφωνα με τις διατάξεις του άρθρου 22 του Ν. 1514/85. 
Η απόσπαση ενεργείται για λόγους εύρυθμης λειτουρ¬ 
γίας της έρευνας ή ορθολογικής αξιοποίησης του ερευ¬ 
νητικού προσωπικού ή ύστερα από αίτηση του αποσπώ- 
μενου με απόφαση του Υπουργού Ανάπτυξης ύστερα α¬ 
πό σύμφωνη γνώμη του Δ.Σ. του ενδιαφερόμενου 
Κέντρου ή του Δ/ντή του Ινσπτούτου. Ο χρόνος απόσπα¬ 
σης ορίζεται με τη σχετική υπουργική απόφαση ανάλογα 
με τη διάρκεια ανάγκης παροχής του έργου κατά παρέ- 
κλιση των διατάξεων που ισχύουν. 

Άρθρο 24 

Εσωτερικός Κανονισμός 

1. Με τον εσωτερικό κανονισμό λειτουργίας του ΙΕΛ, 

που καταρτίζεται από το ΙΕΛ μέσα σε ένα χρόνο από την 
έναρξη ισχύος του παρόντος και εγκρίνεται με απόφαση 
του Υπουργού Ανάπτυξης, κατά τις διατάξεις της παρ.2 
του άρθρου 25 του Ν. 1514/85, ρυθμίζονται οι ειδικότερες 
αρμοδιότητες των οργάνων διοίκησης, τα καθήκοντα του 
κάθε φύσης προσωπικού του και των μεταπτυχιακών φοι- 
τητών-υποτρόφων και γενικά κάθε λεπτομέρεια που κρί- 
νεται αναγκαία για την εύρυθμη και αποδοτική λειτουργία 
του Ινσπτούτου. 

2. Οι διατάξεις του άρθρου 10 του Π.Δ. 289/91 καταρ- 
γούνται. 

Άρθρο 25 

Διάλυση 

1. Σε περίπτωση διάλυσης του Ινστιτούτου τα περιου¬ 
σιακά στοιχεία του ύστερα από τη σχετική εκκαθάριση και 
με επιφύλαξη της τυχόν εφαρμογής των διατάξεων του 
άρθρου 109 του Συντάγματος, περιέρχονται αυτοδίκαια 
και χωρίς την κατάρτιση άλλης πράξης μεταβίβασης των 
κάθε είδους (κινητών, ακινήτων κλπ.) περιουσιακών στοι¬ 
χείων στο Ελληνικό Δημόσιο και τα διαχειρίζεται το Υ¬ 
πουργείο Ανάπτυξης (Γενική Γραμματεία Ερευνας και Τε¬ 
χνολογίας). 

2. Οι διατάξεις της παρ. 2 του άρθρου 12 του Π.Δ, 
289/91 καταργούνται. 

Άρθρο 26 
Τελικές Διατάξεις 

1. Κάθε διάταξη που ρυθμίζει κατά διαφορετικό τρόπο 
τα θέματα που ρυθμίζονται με το παρόν Προεδρικό Διά¬ 
ταγμα ή αντίκειται σ’ αυτό καταργείται. 

2. Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Ανάπτυξης αναθέτουμε τη δημοσίευση 
και εκτέλεση του παρόντος. 

Αθήνα, 5 Νοεμβρίου 1999 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠ, ΟΙΚΟΝΟΜΙΚΩΝ 

Λ. ΤΖΑΝΝΗΣ ΝΙΚ. ΧΡΙΣΤΟΔΟΥΛΑΚΗΣ 

ΑΝΑΠΤΥΞΗΣ 
Ε. ΒΕΝΙΖΕΛΟΣ 

-φ- 

ΑΝΑΚΟΙΝΩΣΕΙΣ 

Αριθ. Φ.0544/23/ΑΣ 832/Μ.4951 ( 2 ) 

Ανακοίνωση για τη θέση και οριστικά σε ισχύ της Συμφωνίας 
περί αμοιβαίας καταργήσεως θεωρήσεων των διαβατη¬ 
ρίων ^άδος - Λιθουανίας. (Αθήνα, 12.2/16.2.1999). 

Ο ΥΠΟΥΡΓΟΣ ΕΞΩΤΕΡΙΚΩΝ 

Το Υπουργείο Εξωτερικών ανακοινώνει ότι η δι’ ανταλ¬ 
λαγής ρηματικών διακοινώσεων συναφθείσα Συμφωνία 
περί αμοιβαίας καταργήσεως θεωρήσεων των διαβατη¬ 
ρίων Ελλάδος - Λιθουανίας οι οποίες αντηλλάγησαν στην 
Αθήνα στις 12.2.1999 και 16.2.1999 και κυρώθηκε με την 
από 30 Αυγούστου 1999 κοινή Υπουργική απόφαση που 
δημοσιεύθηκε στο υπ’ αριθ. 195 Φύλλο της Εφημερίδας 
της Κυβερνήσεως τ. Άτης 22 Σεπτεμβρίου 1999, θα τεθεί 
και οριστικά σε ισχύ σύμφωνα με τη διάταξη του άρθρου 
11 αυτής την 25 Νοεμβρίου 1999 

Αθήνα, 8 Νοεμβρίου 1999 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
ΒΑΣΙΛΕΙΟΣ ΠΑΤΡΩΝΑΣ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠ0ΔΙΣΤΡ10Υ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ; ΐΊΐΙρ: νννννν.θί. 9 Γ 
8-ιη3ίΙ: ννθϋιπΒδΙβΓ @ θΙ.ςΓ 


ΥΠΗΡΕΣΙΕΣ 

ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΕΞΥΠΗΡΕΤΗΣΗΣ ΠΟΛΙΤΩΝ 

ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΚΟΜΟΤΗΝΗ 


(031) 423 956 
4135 228 
(061) 6381 100 
(0651) 87215 

(0531)22 858 
(041) 597449 
(0661) 89 127/89 120 
(081) 396 223 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 


ΤΙΜΗ ΦΥΛΛΩΝ ' ® σελίδες 200 δρχ. 

ΕΦΗΜΕΡ1ΔΟΣΤΗΣ ΚΥΒΕΡΝΗΣΕΩΣ _ ^ σελίδες και άνω προσαύξηση 100 δρχ. ανά βσέ λιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α'(Νόμοι, Π.Δ., Συμβάσεις κ.λπ.) 60.000 δρχ. 4.υυυορχ. 

Β'(Υπουργικές αποφάσεις κ.λπ.) 70.000 » 3.500 » 

Γ (Διορισμοί, απολύσεις κ.λπ. Δημ. Υπαλλήλων) 15.000 >■ /ου » 

Δ'(Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) ^ 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 15.000 » /ου » 

Παράρτημα (Προκηρύξεις θέσεων ΔΕΠ κ.τλ.) 5.000 » 250 

Δελτίο Βιομηχανικής Ιδιοκτησίας (Δ.Ε.Β.Ι.) 10.000 » οου 

Ανωτάτου Ειδικού Δικαστηρίου (Α.Ε.Δ.) 3 000 » Ι0ϋ » 

Προκηρύξεων Α.Σ.Ε.Π. 10 000 » 500 « 

Ανωνύμων Εταιρειών & Ε.Π.Ε. _ __ 250.000 »■ _ ” _ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε.&Ε.Π.Ε· 250.000 » 12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

με τη φροντίδα του ενδιαφεοομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσο της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγειτην 31η Δεκεμβρίου του ίδιου χρονου. Δεν 

εγγράφονται συνδρομητές για μικρότερο χρονικό διάστημα. , , , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγρα φα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

I Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.οΤ 


-ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





